Оберан Герберт

Оберан Герберт (;  — ) — брытанскі грамадска-палітычны дзеяч.

 Біяграфія 
Паходзіў з арыстакратычнай сям'і, быў сынам вядомага брытанскага дыпламата, падарожніка і «хроснага бацькі албанскай незалежнасці» Обры Герберта (1880—1923) і ўнукам палітычнага дзеяча і лідара кансерватыўнай партыі Вялікабрытаніі Генры Герберта (1831—1890). Оберан Герберт вучыўся ў Оксфардзе (1940—42). Пасля няўдалых спробаў трапіць у брытанскую, французскую або нідэрландскую арміі з прычыны праблем са здароўем ён паступіў у Польскую армію, у якой і служыў да канца II сусветнай вайны. Быў удзельнікам Нармандскай кампаніі. Ад гэтага часу займеў добрыя стасункі з палякамі, а таксама з беларусамі і ўкраінцамі, што ваявалі ў польскім войску, стаў цікавіцца ўсходнееўрапейскім пытаннем. У пасляваенны час ён шмат дапамагаў уцекачам з Усходняй Еўропы, наладзіў сувязі і стаў прадстаўніком інтарэсаў іх нацыянальных груп у найвышэйшых колах Брытаніі. Валодаў шасцю мовамі, у тым ліку беларускай.

Оберан Герберт быў сярод ініцыятараў стварэння Англа-беларускага таварыства (1954), у далейшым яго шматгадовы старшыня (1965—73). Ён называў беларусаў «найбольшымі англічанамі з усіх усходнееўрапейцаў»Centenary of Auberon Herbert (1922–1974), the Man Who Started British-Belarusian Collaboration by Paval Šaucoū. The Journal of Belarusian Studies 12 (2022) p.p. 95–99.

Памеры пакінутай ім пасля смерці спадчыны складалі болей за 900 тысяч фунтаў. 

 Літаратура 
 Гардзіенка Н. Беларусы ў Вялікабрытаніі / пад рэд. А. Гардзіенкі. — Мн,, 2010.
 Auberon Herbert // The Journal of Byelorussian Studies. Vol. III. № 2. London, 1974. P. 183—184.
 John Jolliffe, ed., Auberon Herbert: A Composite Portrait, Compton Russell, Tisbury, Wilts., 1976. — 79 p.